چین‌ین جیانگشی ایالتینده بیر الکتریک سانترالی‌نین تیکیلمه‌سی زامانی پلاتفورمونون چؤکمه‌سی نتیجه‌سینده یارانان گؤچوکده اؤلن‌لرین ساییسی 74ه چیخدی.
شینهوا آژانسی‌نین خبرینده، فینگچینگ شهرینده تیکینتی حالین‌داکی بیر الکتریک سانترالی‌نین سویوتما کوله‌سی پلاتفورمونون چؤکمه‌سی سببیله میدانا گلن گؤچوکده 2 نفرین ده یارالاندیغی بیلدیریلدی.
فینگچینگ امنیت ایداره‌سین‌دن ائدیلن آچیقلامادا، گؤچوکده قاپا‌لی قالان ایشچی‌لرین قورتاریلماسی اوچون قورتارما و ساغلیق قروپ‌لاری‌نین ایشلرینی داوام ائتدیردیگی ایفاده ائدیلدی.
کؤچو سونراسی بو آنا قدر 68 جسدین هویت‌لری تثبیت ائدیلرکن، بون‌لارین ان کیچیگی‌نین 23، ان بؤیوگونون ایسه 53 یاش‌لاریندا اولدوغو ایفاده ائدیلیر.
دیگر طرف‌دن آنهوی ایالتینده 8 نوامبردا نیظامی کارخانادا باش وئرن پارتلاییش سونراسی ایتن 12 نفرین، ان آلتدا قالا‌راق حیاتینی ایتیردیگی بللی اولوندو.
اطراف‌داکی بعضی بینا‌لاردا دا زیانا یول آچان پارتلامادا یارا‌لانان 3 نفرین معا‌لیجه‌سی ایسه خسته‌خانادا داوام ائدیر.
آنهوی نیظامی صنایع قروپو بونیه‌سینده فعالیت گؤسترن فابریک‌دکی پارتلامانین سببینه باغلی هله ده دقیق بیر آچیقلاما ائدیلمه‌دی.
حادثه ایله علاقه‌دار سوروشدورما داوام ائدیر.
